CELEX: C2006/022/07
Language: el
Date: 2006-01-28 00:00:00
Title: Υπόθεση C-382/05: Προσφυγή της Επιτροπής των Ευρωπαϊκών Κοινοτήτων κατά της Ιταλικής Δημοκρατίας που ασκήθηκε στις  20 Οκτωβρίου 2005

28.1.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 22/4
            
         Προσφυγή της Επιτροπής των Ευρωπαϊκών Κοινοτήτων κατά της Ιταλικής Δημοκρατίας που ασκήθηκε στις 20 Οκτωβρίου 2005
   (Υπόθεση C-382/05)
   (2006/C 22/07)
   Γλώσσα διαδικασίας: η ιταλική
   Η Επιτροπή των Ευρωπαϊκών Κοινοτήτων, εκπροσωπούμενη από τους A. Aresu και X. Lewis, άσκησε στις 20 Οκτωβρίου 2005 ενώπιον του Δικαστηρίου των Ευρωπαϊκών Κοινοτήτων προσφυγή κατά της Ιταλικής Δημοκρατίας.
   Η προσφεύγουσα ζητεί από το Δικαστήριο:
   
               1.
            
            
               να αναγνωρίσει ότι η Ιταλική Δημοκρατία, προκηρύσσοντας διά της Προεδρίας του Συμβουλίου των Υπουργών - Τμήμα Πολιτικής Προστασίας - Επιθεώρηση επεξεργασίας των λυμάτων και προστασίας των υδάτων στη Σικελία, τη διαδικασία για τη σύναψη των συμβάσεων για την χρήση των υπολοίπων των οικιακών απορριμμάτων, κατόπιν διαλογής, που παράγονται στις κοινότητες της περιοχής της Σικελίας και συνάπτοντας τις προαναφερθείσες συμβάσεις χωρίς να εφαρμόσει τις διαδικασίες που προβλέπει η οδηγία 92/50/ΕΟΚ (1) του Συμβουλίου, της 18ης Ιουνίου 1992, για τον συντονισμό των διαδικασιών συνάψεως δημοσίων συμβάσεων υπηρεσιών, και, ειδικότερα, χωρίς τη δημοσίευση της σχετικής προκηρύξεως στην Επίσημη Εφημερίδα των Ευρωπαϊκών Κοινοτήτων, παρέβη τις υποχρεώσεις που υπέχει από την οδηγία αυτή και, ειδικότερα, από τα άρθρα 11, 15 και 17·
            
         
               2.
            
            
               να καταδικάσει την Ιταλική Δημοκρατία στα δικαστικά έξοδα.
            
         Ισχυρισμοί και κύρια επιχειρήματα
   Κατά την Επιτροπή, από την ανάλυση των εγγράφων που αναφέρονται στη σύναψη των σχετικών συμβάσεων προκύπτει ότι οι συμβάσεις αυτές πρέπει να χαρακτηρισθούν ως δημόσιες συμβάσεις υπηρεσιών που εμπίπτουν στην οδηγία 92/50/ΕΟΚ.
   Κατά συνέπεια, οι εν λόγω συμβάσεις έπρεπε να προκηρυχθούν σύμφωνα με τους κανόνες δημοσιότητας και συμμετοχής που προβλέπουν οι τίτλοι III έως VI της οδηγίας αυτής και, ειδικότερα, κατόπιν της δημοσιεύσεως στην Ε. Ε. Ε. Κ. της προκηρύξεως που προβλέπουν τα άρθρα 15 και 17 και κατ' εφαρμογήν των διαδικασιών του άρθρου 11.
   Στη συγκεκριμένη περίπτωση, η ανακοίνωση που δημοσίευσε η αρμόδια Επιθεώρηση δεν μπορεί να θεωρηθεί επαρκής και δεν πληροί τις υποχρεώσεις δημοσιότητας που προβλέπουν οι παρατεθείσες ανωτέρω διατάξεις. Το έντυπο που χρησιμοποιήθηκε για τη δημοσίευση αναφέρεται μόνο στη διαδικασία, δηλαδή στην προηγούμενη πληροφόρηση και όχι στον διαγωνισμό, αλλά, προπάντων, οι πληροφορίες που περιέχονται σ' αυτό είναι προφανώς ανεπαρκείς αν συγκριθούν με αυτές που απαιτούνται υποχρεωτικά σύμφωνα με το έντυπο του διαγωνισμού που προβλέπουν τα παραρτήματα της οδηγίας 92/50/ΕΟΚ, όπως αυτή τροποποιήθηκε τελευταία με την οδηγία 2001/78/ΕΚ.
   
      (1)  ΕΕ L 209 της 24.7.1992, σ. 1.